สวัสดีคับ แม่ผมแกวินเวียนศีรษะไม่หายสักทีไปหามาเอ็กสเรย์ดูพบว่า เส้นเลือดฝอยในสมองแตกนิดนึงแล้วบอกว่ารักษาใด้ ให้ยามากินตลอดแต่ก็ไม่หายสักทีกินยาไปก็ไม่ดีขึ้นเลย แบบนี้ควรทำยังไงดีคับ
สวัสดีค่ะ อาการวิงเวียนศีรษะเป็นๆหายๆมาเรื้อรัง อาจจะเกิดจากการมีน้ำในหูไม่เท่ากัน การมีหินปูนในหูชั้นใน เนื้องอกที่ระบบประสาทที่มาเลี้ยงที่หู เส้นเลือดในสมองตีบหรือแตกโดยหากเอ็กซเรย์สมองดูพบว่ามีเส้นเลือดแตกเล็กน้อย ถ้าเป็นบริเวณที่ใช้ในการควบคุมการทรงตัว อาจทำให้มีอาการดังกล่าวได้ ซึ่งการรักษาอาจไม่ได้ทำให้หายขาด เพียงแต่ไม่ทำให้โรคเกิดซ้ำ หรือมีเส้นเลือดแตกไปมากขึ้นควรทำตามคำแนะนำของแพทย์ผู้รักษา และรับประทานยาที่แพทย์จ่ายอย่างต่อเนื่อง กลับไปติดตามอาการ หากมีอาการผิดปกติมากขึ้นเช่นเวียนหัวรุนแรง บ้านหมุน เดินเซ อาเจียนเยอะ กล้ามเนื้ออ่อนแรงเฉียบพลัน ให้กลับไปพบแพทย์